b'\n_START_ARTICLE_\nSuomen ajoneuvojen romutuspalkkio\n_START_PARAGRAPH_\nSuomen ajoneuvojen romutuspalkkio on k\xc3\xa4yt\xc3\xa4nt\xc3\xb6, jossa vanhan auton omistaja saa alennuksen uuden v\xc3\xa4h\xc3\xa4p\xc3\xa4\xc3\xa4st\xc3\xb6isen auton ostohinnasta romuttamalla vanhan.\n_START_SECTION_\n2015\n_START_PARAGRAPH_\nLoppuvuonna 2015 toteutettiin kokeilu, jonka aikana kuluttaja sai 1\xc2\xa0500 euron alennuksen uudesta autosta, jos romutti yli 10 vuotta vanhan auton ja osti tilalle uuden auton, jonka CO\xe2\x82\x82-p\xc3\xa4\xc3\xa4st\xc3\xb6t ovat enint\xc3\xa4\xc3\xa4n 120\xc2\xa0g/km tai jonka k\xc3\xa4ytt\xc3\xb6voima on ymp\xc3\xa4rist\xc3\xb6yst\xc3\xa4v\xc3\xa4llinen._NEWLINE_Kampanjan tarkoituksena oli p\xc3\xa4\xc3\xa4st\xc3\xb6jen v\xc3\xa4hent\xc3\xa4minen ja liikenneturvallisuuden sek\xc3\xa4 virallisiin kierr\xc3\xa4tyspisteisiin viet\xc3\xa4vien vanhojen autojen m\xc3\xa4\xc3\xa4r\xc3\xa4n lis\xc3\xa4\xc3\xa4minen. Kokeilun rahoittivat valtio ja autoala yhdess\xc3\xa4. Valtion osuus romutettavaa autoa kohden oli 1\xc2\xa0000 euroa, ja autoala osallistui vapaaehtoisella 500 euron korvauksella. Etuk\xc3\xa4teen arvioitiin, ett\xc3\xa4 palkkion lunastaisi 3\xc2\xa0000 autoilijaa ja valtio varasi kokeiluun 3 miljoonaa euroa, mutta m\xc3\xa4\xc3\xa4r\xc3\xa4rahaa annettiin my\xc3\xb6hemmin 5 miljoonaa euroa lis\xc3\xa4\xc3\xa4. Lopulta uusittiin 8\xc2\xa0000 autoa.\n_START_SECTION_\n2018\n_START_PARAGRAPH_\nKoska edellinen kampanja toimi hyvin, romutuspalkkio otettiin j\xc3\xa4lleen k\xc3\xa4ytt\xc3\xb6\xc3\xb6n vuonna 2018 tammikuun alusta elokuun loppuun.'